Жыць у згодзе з прыродай 26 красавіка адзначаецца трыццацігоддзе з дня Чарнобыльскай катастрофы. Каб навучыць школьнікаў жыць у гармоніі з сабой і наваколлем, трэба падтрымаць іх наяўную цікавасць да аб’ектаў жывой і нежывой прыроды, ствараць умовы для гарманічных стасункаў з імі. Эфектыўным вопытам экалагічнай адукацыі на старонках нашага часопіса дзеліцца педагагічны калектыў Даўжанскай СШ Віцебскага раёна. Экалагічны напрамак чырвонай ніткай праходзіць не толькі праз усе адукацыйныя мерапрыемствы ў гэтай установе, але і праз усё жыццё дзяцей і дарослых. Матэрыялы навукова-метадычнага часопіса і яго мультымедыйнага дадатку знаёмяць чытачоў з найлепшымі напрацоўкамі педагогаў з розных куткоў краіны, а адаптаваць гэты каштоўны вопыт пад свае магчымасці — цікавая і вырашальная задача для неабыякавых, крэатыўных настаўнікаў і намеснікаў дырэктара, на якіх і арыентуецца "Пачатковая школа".